Artekas

Artekas (, ) – tarptautinis vaikų centras (trump. TVC), stovyklaviečių kompleksas. Jis yra į rytus nuo Hurzufo miesto, Krymo pusiasalyje. 1993 m. kovo mėn. pionierių stovyklų kompleksas buvo pervadintas į Tarptautinį vaikų centrą, kuriame dabar gali stovyklauti visi 9–16 metų vaikai.

 Istorija 

Visasąjunginė stovykla Artekas buvo centrinė TSRS pionierių stovykla (TSRS laikais). 1925 m. sausio 6 d. valstybinėms įstaigoms, ministerijoms buvo išsiųstas Centro Komiteto (ЦК РОКК) laiškas įkurti Visasąjunginę pionierių ir mokinių sanatoriją (Всесоюзный санаторий для пионеров и школьников). Sanatorijoje buvo 4 kambariai po 20 vietų. Aptarnaujantysis personalą sudarė 21 žmogus. Stovyklos biudžetas – 98 000 rublių.

1925 m. birželio 16 d. Arteke oficialiai atidaryta Visasąjunginė vaikų stovykla-sanatorija, skirta tuberkuliozės intoksikacija ir įvairiomis vaikiškomis ligomis sergantiems vaikams. Pirmasis vyriausiasis gydytojas ir Arteko direktorius – F. I. Šišmarevas (Ф. И. Шишмарев). Vasaros sezono metu veikė 4 pamainos po 80 vaikų.

 Naujasis Artekas 

Vadinamasis Naujasis Artekas («Новый Артек»), kurį sudaro „Pribrežnyj“, „Gornyj“ ir „Morskoj“ rajonai, buvo pastatytas 1960–1975 metais. Projekto autorius ir darbo grupės vadovas – architektas akademikas A. T. Polianskis (А. Т. Полянский). 1967 metais už vaikų stovyklaviečių komplekso „Pribrežnyj“ projektą autoriams buvo paskirta Valstybinė TSRS premija architektūros srityje.

2003 m. buvo atlikta generalinė Vaikų sveikatingumo centro rekonstrukcija: renovuota 30 korpusų, 8000 vietų stadionas, jūros prieplauka (uostavietė), medicinos kompleksas, 5 baseinai, 10 valgyklų, ūkinės dalies pastatai. Po rekonstrukcijos vaikų stovykla „Jantarnyj“ gali apgyvendinti 360 žmonių, stovykla „Morskoj“ – 420.

 Struktūra 

Arteką šiuo metu sudaro 9 stovyklavietės:
 5 dirba ištisus metus («Морской», «Янтарный», «Хрустальный», «Лазурный» ir «Кипарисный»).
 4 tik sezono metu – gegužės iki spalio («Речной», «Озерный», «Лесной» ir «Полевой»).
Stovyklos «Алмазный», «Янтарный» ir «Хрустальный» sudaro vaikų stovyklų kompleksą «Горный».

Stovyklos «Речной», «Озерный», «Лесной» и «Полевой» sudaro kompleksą «Прибрежный».

Stovyklavietės «Морской», «Лазурный» и «Кипарисный» yra atskiros stovyklos.

 Personalas 

Arteke dirba apie 2300 žmonių. Iš jų 1600 nuolat dirbančių specialistų ir 700 žmonių, priimamų sezono metu (nuo gegužės iki spalio). Iš jų:
 410 vaikų vadovų (stovyklose),
 60 vidurinės mokyklos mokytojų,
 150 gydytojų ir medicinos seserų,
 450 inžinerijos ir techninių darbuotojų (aptarnaujančio personalo),
 70 administracijos tarnautojų,
 35 specialaus milicijos padalinio tarnautojų (besirūpinančių TVC Arteko apsauga).

Arteko centre vaikų vadovais dirba 20–25 metų amžiaus pedagoginį išsilavinimą turintys jaunuoliai. Su jais sudaromos ilgalaikės sutartys 2–4 metams. Daugelis jų (neatsitraukdami nuo darbo stovyklavietėse) mokosi Arteko humanitariniame institute. Vasaros metu vadovais dirba pedagogikos specialybių studentai iš įvairių valstybių.

 Arteko humanitarinis institutas 

Stovyklų komplekso vadovai ir darbuotojai rengiami Arteko humanitariniame institute (Гуманитарный институт «Артек»).

 Stovyklos programa 

Be poilsio, maudynių jūroje, vyksta užsiėmimai ir pamokos būreliuose, rengiamos ekskursijos, keliaujama, vakarais organizuojami renginiai. Stovyklos dienotvarkė (vasaros metu):
 7:00 Kėlimasis
 7:05 Rytinė mankšta, tualetas, tvarkymasis
 8:00 Pusryčiai
 9:15-12:30 Pliažas
 13:00 Pietūs
 14:00 Popietinis poilsis
 16:30 Pavakariai
 17-18:00 Pliažas
 18:30 Veikla būreliuose
 19:30 Vakarienė
 20:00 Visos stovyklos arba atskirų būrių renginiai
 22:00 Antroji vakarienė
 22:30 Miegas.

Stovyklavimo metu vaikų sveikata rūpinasi profesionalūs medikai ir personalas. Atliekama medicininė apžiūra ir diagnostika, tiriami lėtiniai susirgimai. Tam naudojama diagnostinė aparatūra (EKG, FKG, rentgeno įranga, yra klinikinė, biochemijos ir bakteriologinė laboratorijos ir kt.

 Nuorodos 

 Oficialus Arteko tinklalapis (rusų kalba) 

Kategorija:Krymas
Kategorija:Vaikų kultūra